**Dobrý deň,**

*naša škola* ponúka Vášmu dieťaťu v tomto školskom roku možnosť vzdelávať sa vo voľnočasovom programe s názvom [Akadémia veľkých diel](https://www.akademiavelkychdiel.sk/), ktorý sa zameriava na rozvoj štyroch oblastí, dôležitých pre osobný aj budúci profesionálny život a rast:

* **kritické myslenie**
* **čítanie s porozumením**
* **sústredená práca**
* **rozvoj charakteru**

Tieto oblasti sú rozvíjané cez štúdium veľkých diel západnej civilizácie, ako sú Tolstého poviedky, filmy od Hitchcocka, obrazy Rembrandta, či Vivaldiho hudbu, ktoré otvárajú dôležité otázky, aktuálne pre každého človeka.

**Výučba prebieha diskusnou metódou** - študenti prichádzajú na seminár pripravení diskutovať o týchto dielach a o témach, ktoré otvárajú. Učia sa samostatne študovať, formulovať vlastné myšlienky, počúvať názory rovesníkov, kultivovane sa vyjadrovať a obrusovať vlastné postoje.

Akadémia teda ponúka stredoškolákom príležitosť zažiť na Slovensku také **klasické vzdelávanie**, aké ponúkajú tie najlepšie školy v zahraničí. Jej program je inšpirovaný najmä formou vzdelávania Oxfordskej univerzity a americkej Cana Academy.

Program spočíva z 25 diskusných seminárov v malých skupinách, kde je úlohou učiteľa posúvať diskusiu študentov vzhľadom na témy v diele - robí to pomocou metodík Akadémie veľkých diel a zúčastneným študentom venuje osobný prístup. Všetky diela a materiály ku každému semináru majú študenti k dispozícii na modernej online platforme.

**Okrem vyššie spomenutých benefitov študent získa aj:**

* Možnosť vidieť svoje zlepšenie pomocou SCIO testov a testov kritického myslenia
* Záverečný certifikát
* Prístup k ponuke ďalších rozvojových programov, podujatí a súťaží

Cena programu je 150 Eur za študenta na jeden školský rok bez ďalších poplatkov. Čo je vlastne 6 Eur/ 90 minútový seminár (3 Eur/45 minút). Pri prihlasovaní však nájdete aj možnosť požiadať o jedno zo špeciálnych štipendií - v prípade, ak by stanovená výška mala byť prekážkou, aby sa ho študent zúčastnil.

**Študenti sa do programu môžu záväzne prihlásiť do 24. septembra 2021**. Prihlášku aj viac informácii o programe nájdete na [www.akademiavelkychdiel.sk](http://www.akademiavelkychdiel.sk) .